SA se grootste WiFi-netwerk vou | Netwerk24
Gratis WiFi is redelik algemeen beskikbaar. Foto: Unsplash
Die maatskappy wat Suid-Afrika se grootste openbare WiFi-netwerk bestuur, is in likwidasie nadat onderhandelings misluk het om nog finansiering te bekom.
Die ondergang van Vast Networks is 'n groot knou vir sy meerderheidseienaar, MultiChoice, wat vroeër vanjaar afsonderlik genoteer is.
MultiChoice was tot onlangs nog deel van Naspers.
Dimension Data is ook 'n groot aandeelhouer in Vast.
Vast sal volgende week in likwidasie gaan nadat 18 maande van verkoopspraatjies 'n dooie punt bereik het, het 'n woordvoerder gesê.
Link Africa, 'n verskaffer van optieseveselnetwerke, het dit in 'n stadium oorweeg om Vast teen R450 miljoen te koop. "Geen ooreenkoms kon bereik word nie, en die direksie is van mening dat alle alternatiewe opsies nou uitgeput is," sê 'n woordvoerder.
"Ondanks al ons pogings kon 'n volhoubare en winsgewende sakemodel nie gevind word nie. Die maatskappy het steeds maandeliks 'n handelsverlies gely."
MultiChoice wou nie kommentaar lewer nie.
Openbare WiFi-netwerke soos Vast poog om winsgewend te wees deur kliënte 'n tarief te vra om deur middel van 'n derde party aan die internet te verbind. Met ander woorde, Vast verskaf nie die data nie, maar net die toegang daartoe.
Die maatskappy het ook gepoog om deur middel van advertensies sy inkomste te verhoog.
Die diens kompeteer egter regstreeks met selfoonnetwerke en die WiFi van groot telekommunikasiegroepe. – Bloomberg